ฟาโรห์เดดูโมสที่ 1

ฟาโรห์ดเจดโฮเทปเร เดดูโมสที่ 1 () เป็นฟาโรห์แห่งอียิปต์โบราณในสมัยช่วงระหว่างกลางครั้งที่ 2 โดยคิม รีฮอล์ต, ดาร์เรล เบเกอร์, ไอแดน ด็อดสัน และไดแอน ฮิลตัน นักไอยคุปต์วิทยา ระบุให้พระองค์เป็นฟาโรห์จากราชวงศ์ที่สิบหกK. S. B. Ryholt: The Political Situation in Egypt during the Second Intermediate Period, c. 1800 - 1550 BC. Copenhagen: Museum Tusculanum Press. , p. 402Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008 ส่วน เยอร์เกน ฟอน เบ็คเคอราธ, โธมัส ชไนเดอร์ และเด็ตเลฟ แฟรงค์ มองพระองค์เป็นฟาโรห์จากราชวงศ์ที่สิบสามJürgen von Beckerath: Untersuchungen zur politischen Geschichte der Zweiten Zwischenzeit in Ägypten, Glückstadt, 1964Jürgen von Beckerath: Chronologie des pharaonischen Ägyptens, Münchner Ägyptologische Studien 46, Mainz am Rhein, 1997Thomas Schneider: Ancient Egyptian Chronology - Edited by Erik Hornung, Rolf Krauss, And David a. Warburton, available online, see p. 187Detlef Franke: Das Heiligtum des Heqaib auf Elephantine. Geschichte eines Provinzheiligtums im Mittleren Reich, Studien zur Archäologie und Geschichte Altägyptens. vol. 9. Heidelberger Orientverlag, Heidelberg 1994,  (Heidelberg, Universität, Habilitationsschrift, 1991), see p. 77-78

 หลักฐานยืนยัน 
พระองค์ทรงถูกกล่าวถึงในจารึกศิลาที่พบในเดือนกรกฎาคม ค.ศ. 1908 ทางตอนใต้ของเนินแห่งเอ็ฎฟู[1]  จารึกศิลาดังกล่าวเป็นของพระราชโอรสแห่งกษัตริย์และผู้บัญชาการนามว่า คอนซูเอมวาเซต (“เทพคอนซูประทับอยู่ที่เมืองวาเซต”)  ซึ่งไม่ทราบว่าเป็นพระราชโอรสของพระองค์จริง ๆ หรือไม่ หรือพระราชโอรสแห่งกษัตริย์เป็นเพียงแค่ตำแหน่งเท่านั้น ซึ่งไม่จำเป็นต้องสงวนไว้สำหรับพระราชโอรสที่แท้จริงของกษัตริย์  ยังมีฟาโรห์อีกพระองค์หนึ่งในสมัยช่วงระหว่างกลางครั้งที่ 2 มีพระนามว่า เดดูโมส หรือ ดเจดเนเฟอร์เร เดดูโมสที่ 2 เพราะด้วยพระนามของพระองค์ปรากฏในเอกสารต่างๆ น้อยมาก จึงเป็นไปได้ว่าพระองค์เป็นพระราชโอรสของฟาโรห์เดดูโมสที่ 1

วัตถุโบราณหลายชิ้นปรากฏพระนาม เดดูโมส แต่ไม่ปรากฏพระนามครองพระราชบัลลังก์ จึงเป็นการยากที่จะตัดสินว่าวัตถุโบราณเหล่านั้นเป็นของฟาโรห์เดดูโมสพระองค์ใด ตัวอย่างเช่น ข้อความของข้าราชการนามว่า ฮาร์เซกเฮอร์ จากเมืองเอ็ฎฟู ระบุว่า พระราชโอรสแห่งกษัตริย์ ฮาร์เซกเฮอร์, พระราชโอรสแห่งพระราชโอรสแห่งกษัตริย์ โซเบคโฮเทป มีความเกี่ยวข้องกับฟาโรห์เดดูโมส ซึ่งไอแดน ด็อดสัน และไดแอน ฮิลตันได้ระบุว่าเป็นฟาโรห์เดดูโมสที่ 1

 ตำแหน่งตามลำดับเวลา 
ยังไม่ทราบช่วงเวลาแห่งรัชสมัยของพระองค์ที่แน่นอน แต่ถ้าหากพระองค์เป็นฟาโรห์จากราชวงศ์ที่สิบสาม รัชสมัยของพระองค์อาจจะสิ้นสุดลงประมาณช่วง 1690 ปีก่อนคริสตกาล ในขณะที่ถ้าพระองค์เป็นฟาโรห์จากราชวงศ์ที่สิบหก พระองค์อาจจะขึ้นครองราชย์ในช่วงระหว่าง 1588 ปีก่อนคริสตกาล ถึง 1582 ปีก่อนคริสตกาล ในปีสุดท้ายแห่งราชวงศ์ที่สิบหกแห่งอียิปต์  รีฮอล์ตเชื่อว่าพระองค์ทรงต้องเผชิญกับการรุกรานดินแดนของพระองค์โดยพวกฮิกซอส และฟาโรห์เดดูโมสทรงพยายามต่อสู้เพื่อนำไปสู่สันติภาพ ตามที่ระบุในพระนามของพระองค์ "ความสงบสุขแห่งเทพรานั้นมั่นคง พระองค์ผู้นำมาซึ่งสันติภาพ พระองค์ผู้ทรงช่วยชีวิตแห่งสองดินแดน"

 อ้างอิง 

หมวดหมู่:ฟาโรห์ยุคราชวงศ์ที่สิบหก